钦定古今图书集成/明伦汇编/交谊典/第022卷 > 《礼记》 > 《需卦》
## 钦定古今图书集成/明伦汇编/交谊典/第022卷 > 《礼记》 > 《需卦》

上六，入于穴，有不速之客三人来。敬之终吉。

〈本义〉阴居险极，无复有需，有陷而入穴之象。下应九三，九三与下二阳需极并进，为“不速客三人”之象。柔不能御，而能顺之，有“敬之”之象。占者当陷险中，然于非意之来，敬以待之，则得“终吉”也。

《象》曰：“不速之客来”，“敬之终吉。”虽不当位，未大失也。